kk kk kk kk kk kk kk ky kk kk kk kk kk tt kk ky kk kk ru ru kk kk kk de kk ko kk kk kk kk kk kk kk kk kk kk kk kk kk kk kk kk kk kk kk kk ko kk kk kk kk kk kk kk kk kk kk kk kk kk kk kk kk kk kk kk kk kk kk kk tt kk kk kk kk kk kk kk ko kk ro kk kk kk kk kk kk kk kk kk kk kk kk kk kk kk kk kk kk kk ko kk uk rue kk kk kk kk kk tt kk kk kk kk kk kk kk kk uk kk kk kk kk ko kk kk xal kk kk kk kk kk kk kk kk kk kk kk kk kk kk kk kk kk kk ko kk kk kk kk kk kk kk kk kk kk kk kk kk kk kk kk kk kk kk kk kk kk ko kk kk kk kk kk kk kk kk kk kk be kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ko kk kk kk kk kk kk kk kk kk kk uk kk kk kk kk ko kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk uk kk kk kk kk kk kk kk kk kk kk kk kk kk kk kk de fr kk kk de oc kk kk de fr kk kk ru ru kk de fr kk de fr kk de fr kk de oc kk de ca kk de fr kk de de kk de oc kk de oc kk de fr kk de oc kk de oc kk de fr kk de fr tg de en kk de fr kk de de kk de ca kk de de kk de fr kk de zh kk de en kk de hu kk de de kk de ca kk de oc kk de fr kk de ca kk de ca kk kk kk
Сұраған Рахметұлы: "Іңір мен Таң жолығады жасырын..." | Әдебиет порталы
Әдеби үдеріс Авторлар Кітаптар Аудиокітаптар Жанрлар Кейіпкерлер Блогтар Арнайы жобалар Мультимедиа
Әдебиеттi ешкiм мақтаныш үшiн жазбайды, ол мiнезден туады, ұлтының қажетiн өтейдi сөйтiп...
Саяқ сырғып келеді сылтымалы үн,
Сүмек,сүмек түнгі Көк, бұлты қалың,
Бұлғын шашып ағады ақ күмісін,
Жаурап тұрған жанымды жылытып алып!
Белден құлап, кісінеп жылқылы әнім,
Күртік күйін сіміріп, қар дыбысын,
Шудасы желкілдеп далада жаңбыр жүр
Бітеді күтеді, тағы да өлеңнің тынысы қырсығып!?
бұлыңғыр кекілді шыршаның шымырлап құрсағы,
жан-жақтан адасқан ғұмырлар шырағы -
Ең соңғы суретің жағылған сол денең:
Ол неден үрейлі, ұрықтар күшінен шала емген?
Қашады көбелек қанатын сабалап құтырған...
О, дүлей дүние, бүкір бел пәлеңнен!!!
Быт-шыт боп тұншыққан задыңда баяғы әлемдер...
Көк аспан, көк мұнар көгілжім - ешбіреу сызбаған,
Майда түннің қыл қаламы майысады
Қынасынан мың сан дүбір тіріледі тастың да...
күшік үрген, мұң үрген,
Өзін іздеп өңшең мұнар көзін үзген уақта:
Борша-борша ой жылайды боз кіреудің астында,
Сол тылсымның тынысында кейпің есен, тұлға аман.
Жарты күлше жәудірейді тұңғиықтан, тымықтан,
Жалғыз жауһар жабығады кірпігіңе ұмытқан,
Жер мен көктің өліарасын бөле сызған сұлбадан,
Сұрақтар да сұлап жатыр,
Шырағданда дауысы ұйып, әні сұйық байғұздың,
«Уә» - дейді уысына күн көтерген ұл Ғалам,
Жұлығында тұнжырайды, жыр құрайды
Көкірегіңдегі найзағайлар жарқылы –
Жап-жарық бір қараңғылар арқылы –
Ай шетінен жын қуады
Өткір ұшқын өңменіңде - дара ұшық,
Қарғып келіп ғаріп болған қарашық,
Ал, соңғысы - су қараңғы иірім,
Жаңбыр құйды күрсініп құр, күліп кеп,
Үрке қашқан Үркерлердің түйірі –
Жақсы көру жек көруді іріктеп...
Құрғақ үрген құмай, құмай Ғасырым...
Дірілдеген белдің тұсы - Тегершік,
Іңір мен Таң жолығады жасырын.
Бір төбеден биіктеп бір төбешік,
Күлтеленген күнгейдің үрпін емген,
Бір төбеден бір төбе самғағаны,
қыран қанаттарын шуақ -
Шаңқан бастаулары шамдана ағып!?
Салған әні баяғы, мұңы – ай, қаздың,
Құрау-құрау шық теріп құмық
Қаламының іздері жылай жазды:
...О, киелім бағзыдан ұмытқан мән,
Тұлай бұлақтарым – ау, - Мәжнүн,
Әпекемнің күлкісі жұғып қалған...
Ғұмыр есігіндей ме, Шың реңі,
Қайран уақыт-ай, сәтке бір
Енді міне кездесу – Ене күзбен...
Жалтаң желіп келеді салт атымен,
көлбіреп, тағы да елегізген???
Ен дүние маңырап туша көшіп,
Ақшуланның желіні, жел емізген.
Жерге сіңіп барамыз денемізбен!!!
Ішкі әуеннің ұшуы -
Алыс қалып баяғы күй - «Адайым»,
Есірік жел билейді көрді айналып.
Жалаңаш бақтарда талдар сілейіп үнсіз мәңгіріп,
Жасыл жапырақтарды жалайды жаздың
Бұзылған ұяда көктемнің соңы - Күз сонатасын сызып,
Жүрек лүпілдеп, түршігіп, жырақта жылқы кісінеп!
Қобыздың көмейінде бөрі ұлып, көлбейді сырлы
Алуан түрлі аңырау, ескі емеруіндер дерті –
Алыста шексіз тұңғиық,теңізде Айсбергтер түйісіп?..
Тарайды ғарышта аяни сауалдар
Ықылас мейірімдерінен аңқыған жұмақтың
Аққулар тізбегін жасырып көшеді бұлттардың
Заңғардың қарашығына сіңісіп, қиысып.
Ақ бұйра толқындар оранып көміліп,
өледі жаңбырлар көбіне дала мұңданып,
Адамдар тағдыры ақ парақтардай қаңғып
Жұмбақ өңірдің жұмбақ үндері билеп,
Жазады шайыр жылатып өзін,
Балауыз шамның күңгірт нұрына
Жағаға иілген теректің қойынынан
Тылсымдық ішінде тыныстап шаһтар
Балапан шиқылын былдырлай қайталап,
Бұлақтың сылдырын жұқтырған құстар
Ала көлеңке қамалып, шам шалқып жанады
Суреттер елеңдеп, қарсы алдыңда - ескі
Есіңде ауыл... Әппақ әжелер... Қиық ертегі,
Дүрмектер... Тай мінген қиялдар...
Сағыныш шұбырып сарынайды, желемік
Имиген жарты айым түндікке қадалып,
Сары атты ағайым қайтады... Оянам...
Шөлдеген шөптерде тіріліп, тыраулар билейді,
Ұшады жылуын қалдырып ұяға, балапанында?..
Кигіз үй мұнартып арайлы, бидайдың дәнінен
Жұлдызбен есінеп, кісінеп белдеуде торы айғыр...
Сонау бір шақ, жылдардың бар жауабы –
Парығың да бір тұрып, бір жығылып:
Қаламыңның ұшында аунап алып,
Терезеңнің сыртында қар жауады?..
Ескірмейтін ешқашан сөз күбірлеп,
Естілмейтін айшықты таңдап алып.
Санаң сақта, білмейсің... дәлі қайсы???
Өзін-өзі жазады бір өлең дүр...
Құрау-құрау санада бәрі қайшы,
Құрау-құрау далада түнеген жыр.
Сұрың елес, өзің бе? Танымайсың!
Танымауың таңдауың – мінің емес.
Таңқалудың бәрі пәс, бұлқыныс... Тер...
Күртік кезіп қаңғырған іріген Ес.
Жыртық тақтай, алдыңда мыртық үстел,
Мыртық үстел үстінде шабытың... Қар.
Адасасың, алайда бағытың бар?!
Қар қылаулап аспанда ақ шық өріп,
Тағы сөнді маңайың, тағы тынды ал?..
Адасуларыңның барлығын жақсы көріп,
Ақ жындарың алқынбақ, ағытылмақ
Қап-қара шаш, қара көз... Аққыр өрік!
Қара шуақ жауады құбылаңнан,
Терезеңнің сыртында бақ түнеріп.
Түн күндізді қойынына тығып алған,
Ешбір жарық еш шуақ болмағандай!!!
Бұлт жоғалған бұп-бұйра бұғы маңнан
Көз жұмылып /көр қылық!!!/
Небір ғажап ойнайды шығып алдан.
Солай, солай ілкінді несібе етіп,
Іштегі үннен іздейсің бар жауабын?..
Кірпіктерің еңкейіп есіңе тік,
Танауыңда шұрқырап тарлау әні.
Керуенің де көшеді кешу етіп,
Дүниенің өшіріп бар зауалын.
Таң қылаулап қапасты тесіп өтіп,
Қаламымның ұшында аунап алып...
Материалды көшіріп жариялау үшін редакцияның немесе автордың жазбаша, ауызша рұқсаты қажет және Adebiportal.kz порталына гиперсілтеме берілуі тиіс. Авторлық құқық сақталмаған жағдайда ҚР Авторлық құқық және сабақтас құқықтар туралы заңымен қорғалады. adebiportal@gmail.com 8(7172) 57 60 14 (ішкі - 1060)
Мақала авторының көзқарасы редакцияның көзқарасын білдірмейді.
Шерағаңның туғанына 90 жыл
«Алтын сақа» байқауы мәресіне жетті
Бахман Гобади. Күрд киносын жетім балаға ұқсатамын
«Абай жолының» аудармасына Әуезовтің көңілі толмаған
Шерағаңның туғанына 90 жыл
Ұлттық рух алыптары: Ахмет Байтұрсынұлы және Ғұмар Қараш үндестігі
Қирабаев тұрған үйге ескерткіш тақта қойылды
Қаллеки театрында жаңа қойылым!
Мұқтар Әуезовтің “Абай жолы” роман-эпопеясы: атмосфера және стиль
Бахман Гобади. Күрд киносын жетім балаға ұқсатамын
«KitapTime – 2022» жалпы республикалық кітап фестивалі өтті
«Алтын сақа» байқауы мәресіне жетті
Елордада өткен «Күй жәрмеңкесінде» Жамбыл жырлары оқылды
«Абай жолының» аудармасына Әуезовтің көңілі толмаған
Шерағаңның туғанына 90 жыл
Ұлттық рух алыптары: Ахмет Байтұрсынұлы және Ғұмар Қараш үндестігі
Ахмет Байтұрсынұлы: «Амалыңды түзет, түземесең, ешкімге кінә қойма»
Республикалық «Таласбек» сыйлығына шығарма қабылдау жалғасып жатыр
«Талтүс» романындағы Таласбек Әсемқұловтің қаламгерлік қолтаңбасы
Әбіш Кекілбаев. Сардар немесе Ыдырыс Ноғайбаев туралы сөз
Баланы туғаннан бастап әдебиетке қызықтыра білу керек
Бақытгүл Баймолдақызы. Жылап аққан жылдарды көзімдегі...
Қирабаев тұрған үйге ескерткіш тақта қойылды
Махат Садық, Ескерткіштер – ел тарихы
Шалқар Дәулеткелді. Қыркүйек айының сарғайған жапырақтары
Қаллеки театрында жаңа қойылым!
Жоба туралы Порталды қолдану ережесі
Авторлар мен баспаларға ISBN алу